ป้าอ่อนซอยก๊วน ร้านอาหารซีฟู้ดสุดฮ็อตในตัวเมืองชลบุรี รู้จักร้านนี้จากรีวิวของเพื่อนในวงใน ทุกรีวิวได้คะแนนสูงลิบลิ่ว รูปที่ถ่ายมาก็หน้ากินยั่วน้ำลายกันทั้งนั้น ร้านนี้ถึงจะเป็นแค่เพียงอาหารตามสั่ง แต่อาหารทะเลในร้านสดใหม่ ที่ชอบที่สุดคือแกะเนื้อมาให้เสร็จทั้งเนื้อปูม้า เนื้อกั้ง ปลา กุ้ง ปลาหมึกและหอยเชลล์ตักเข้าปากเคี้ยวได้เลย อาหารจะสั่งมาแบบเป็นกับแกล้มหรือราดข้าวก็ได้

อาหารที่ได้ลองชิมวันนี้ก็มี

หอยเชลล์ผัดน้ำพริกเผา ได้หอยเชลล์ตัวขนาดปานกลาง แต่หอยสดใหม่เนื้อเด้ง ผัดนํ้าพริกเผามาแบบนํ้าเยอะ รสนํ้าพริกเผาออกหวานนํา ????????????????

กั้งทอดกระเทียม ได้กั้งแกะเปลือกมาแบบทั้งตัวทอดกระเทียมมาแบบนํ้าขลุกขลิกรสเข้มข้น แบบตักนํ้ามาคลุกข้าวก็อร่อยแล้ว เนื้อก็สดแน่นเด้งดึ้งทํามาดีไม่มีกลิ่นคาว ????????????????

ปูทอดกระเทียม ได้เนื้อปูม้าตรงก้ามขนาดเล็กแต่สดหวานดี ผัดกระเทียมพริกไทยทอดมาแบบมีนํ้าเยอะไปหน่อย ราดข้าวรสชาติอ่อนๆ ได้น้ำปลามะนาวพริกขี้หนูลงไปซักหน่อยก็ฟินได้เลยครับ ????????????

ผัดกระเพราทะเลไม่หมึก  300฿ ได้ก้ามปูม้า กุ้งและกั้งแก้วแกะเปลือกมากับหอยเชลล์ ผัดกระเพราพริกมารสชาติจัดจ้านได้กลิ่นหอมของกระเพราพริกกระเทียม ????????????

ไข่เจียวกุ้งสับ ไข่ทอดมาดีเนื้อนุ่มหนาไม่เลี่ยนนํ้ามัน กุ้งสับมาเป็นชิ้นกําลังดีเนื้อเด้ง จะกินแบบเปล่าๆ หรือจิ้มกับซอสศรีราชาก็อร่อยได้ ????????????????

นํ้าส้มคั่น ได้นํ้าส้มสดจากผลส้มจริงๆ ใส่ขวดแช่นํ้าแข็ง เสิร์ฟมาแบบเย็นๆ นํ้าส้มรสชาติดีไม่หวานไม่เปรี้ยวเกินไป ดื่มแล้วสดชื่นดี ????????????????????

บรรยากาศในร้านก็เป็นแบบโอเพ่นแอร์ ร้านมีขนาดสองคูหาแบบเล็กๆ โต๊ะเก้าอี้ก็มีไม่มากเวลานั่งในร้านจะได้ยินเสียงตะหลิวกระทบกระทะดังป้องแป้งส่งกลิ่นหอมไปทั่วร้าน เราสามารถรู้ได้ว่าใครกินอะไรกันบ้างเพราะกลิ่นมันบอก จะเป็นผัดกะเพรา ทอดกระเทียม น้ำพริกเผา ผงกระหรี่หรือผัดฉ่า แต่ทั้งร้านมีแม่ครัวคนเดียว คนมาสั่งเยอะก็เข้าคิวรอกันไป ร้านเปิดตั้งแต่เจ็ดโมงเช้าถึงบ่ายสาม แต่ถ้ามาหลังเที่ยงอาจต้องรอคิวเป็นชั่วโมง หรือถ้ามาช่วงบ่ายแก่ๆ ของอาจจะหมดได้นะครับ  ที่จอดรถสามารถใช้ที่บริเวณศาลเจ้าได้ แต่ที่ค่อนข้างคับแคบ ยังไงก็โทรมาถามก่อนที่เบอร์ 089-247-1894